laion/Wikipedia-Exotic huggingface dataset:
გარეული იხვი

გარეული იხვი (ლათ. Anas platyrhynchos) — ფრინველი იხვისებრთა ოჯახისა. შინაური იხვის წინაპარი. მისი სხეულის სიგრძეა 50–56 სმ, მასა — 1–1,5 კგ. ახასიათებს სქესობრივი დიმორფიზმი; დედალი ფერად მოყავისფროა, შეჯვარების სეზონზე მამალს მწვანე თავი, თეთრი საყელო, მურა-რუხი ზურგი, შავი კუდის ზედა ნაწილი, შოკოლადისებრ-ყავისფერი მკერდი და მორუხო მუცელი აქვს; ფთებს გასდევს კაშკაშა ფერის (თეთრი, შავი და ლურჯი) ზოლები. მამალს კუდზე საჭის აპრეხილი ბუმბული აქვს. თითებს შორის აპკი აქვს გადაკრული, რაც ცურვაში ეხმარება. მამლის ნისკარტი ყვითელია. ფართოდ გავრცელებულია ევროპაში, აზიაში, ჩრდილოეთ ამერიკაში (სამხრეთით — მექსიკამდე, ხოლო აღმოსავლეთით — გრენლანდიამდე); ინტროდუცირებულია აფრიკაში, ახალ ზელანდიაში, სამხრეთ-აღმოსავლეთ ავსტრალიაში. საქართველოში მობუდარი იხვია, ბინადრობს მცირე რაოდენობით, ზამთრობისას ბევრია. ძირითადად ბინადრობს ტყისა და ტყესტეპის ზონაში, წყალსატევებთან (მტკნარშიც და მარილიანშიც) ახლოს; გვხვდება ქალაქის პარკებისა და წყალსატევების მიდამოებშიც. გამრავლებას 2 წლის ასაკიდან იწყებს. დედალი დებს 7–16 ცალ თეთრ, მომწვანო-ჩალისფერი ელფერის მქონე კვერცხს. ინკუბაცია 28 დღე-ღამე გრძელდება. დედალთა რიცხვის შემცირების შემთხვევაში, მამრები სხვა სახეობის იხვებს ეჯვარებიან. ცოცხლობენ 7–10 წელი. იკვებება მცენარეებით, უხერხემლოებით; დასახლებულ ადგილებში — ადამიანის მიერ მიცემული საკვებითაც, განსაკუთრებით პურით. საკვებს მოიპოვებს წყალშიც და ხმელეთზეც. წყალში საკვების ძიებისას შეუძლია ჩაყვინთვა, რა დროსაც მთელი ტანით ამოყირავდებიან ხოლმე. ნადირობის ობიექტია, იყენებენ მის ხორცს. საქართველოს კანონმდებლობით, მასზე ნადირობა 10 სექტემბრიდან 10 ნოემბრამდე ნებადართულია მხოლოდ ახალქალაქის, ნინოწმინდის, წალკისა და დმანისის მუნიციპალიტეტების ტერიტორიებზე, დღიური ლიმიტი — 5 ცალი; ხოლო 1 ნოემბრიდან 1 მარტამდე ყველგან, გარდა ახალქალაქის, ნინოწმინდის, წალკისა და დმანისის მუნიციპალიტეტების ტერიტორიებისა, დღიური ლიმიტი — 6 ცალი. ელდერტონი, დევიდ, „ცხოველების ენციკლოპედია“, მთარგმ. ნ. ბელთაძე, გვ. 17, თბ.: გამომც. „პალიტრა L“, 2018. ↑ 1.0 1.1 კუტუბიძე მ., მებუკე ე., ქართული საბჭოთა ენციკლოპედია, ტ. 5, თბ., 1980. — გვ. 289. ↑ mallard — ინგლისურ-ქართული ბიოლოგიური ლექსიკონი. ↑ ჟორდანია რ., ენციკლოპედია „საქართველო“, ტ. 1, თბ., 1997. — გვ. 559–560. ↑ Рябицев В. К. Птицы Урала, Приуралья и Западной Сибири. — Екатеринбург: Издательство Уральского университета, 2001. — С. 62—63. — 608 с. — ISBN 5-7525-0825-8. (რუსული) ↑ Scott D. A., Rose P. M. Atlas of Anatidae populations in Africa and Western Eurasia. — Wetlands International, 1996. — P. 131—134. — 336 p. — ISBN 1-900442-09-4. (ინგლისური) ↑ ვ. ბურჯანაძე, მონადირის ცნობარი, გვ. 27, თბ.: „საბჭოთა საქართველო“, 1969. ↑ ვადები და დღიური ლიმიტები, ნადირობის ადგილების მიხედვით.
ბობროვიჩსკოეს ტბა

ბობროვიჩსკოეს ტბა (ბელარ. Бабровіцкае возера) — ტბა ბელარუსში, ბრესტის ოლქის ივაცევიჩის რაიონში. ტბასთან ახლო მდებარეობს სოფელი ბობროვიჩი, ქალაქი ივაცევიჩი ტბიდან 30 კმ-ითაა დაშორებული. ტბის ფართობია 9,47 კმ², სანაპირო ხაზის სიგრძე — 14,4 კმ, მაქსიმალური სიღრმე — 8 მ, საშუალო — 2,5 მ. ძირითადი ნაწილი 2–4 მ სიღრმისაა. სანაპირო დაბალია, ტორფიანი, გაზრდილია ბუჩქნარი. წყალსაკრების ტერიტორია ბრტყელი დაბლობია, სანახევროდ დაფარულია ტყით და ბუჩქნარით, სანახევროდ — ჭაობითა და დაჭაობებული ტერიტორიებით. არხით დაკავშირებულია მდინარე გრივდასთან. ტბა მდიდარია თევზით (კარჩხანა, კობრი, სქელშუბლა, კაპარჭინა, წერი, ნაფოტა, ქორჭილა). 1970-იან წლებში აქ მოიპოვებდნენ ვერცხლისფერ კარჩხანას, თეთრ კობრს, თეთრ ამურს და ბრტყელშუბლებს. ფიტოპლანქტონი წარმოდგენილია 89 სახეობის წყალმცენარით (უმთავრესად მწვანე წყალმცენარეები და ლურჯ-მწვანე წყალმცენარეები). ვიგონოვსკოესთან და მიმდებარე ტერიტორიებთან ერთად, ბობროვიჩსკოეს ტბა შედის ვიგონოშანსკოეს აღკვეთილის შემადგენლობაში, ფართობი — 43 ათ. ჰექტარი. ↑ ქართული საბჭოთა ენციკლოპედია, ტ. 2, თბ., 1977. — გვ. 517. ↑ Озера Белоруссии. О. Ф. Якушко и др. — Мн.: Ураджай, 1988. — 216 с. ↑ Блакітная кніга Беларусі. — Мн.:БелЭн, 1994. ↑ Заказник республиканского значения «Выгонощанское». დაარქივებულია ორიგინალიდან — 2010-05-21. ციტირების თარიღი: 2010-05-21.
ნორმან კუკი

ნორმან კუკი (სრული სახელი კვენტინ ლეო კუკი, დ. 16 ივლისი, 1963), აგრეთვე ცნობილი სასცენო სახელით Fatboy Slim — ინგლისელი დიჯეი, მუსიკოსი, რეპერი და მუსიკალური პროდიუსერი. როგორც სოლო შემსრულებელი, არის MTV-ის მუსიკალური ვიდეოების 10 ჯილდოს და Brit-ის ორი ჯილდოს მფლობელი. Fatboy Slim-ის სახელით გამოცემულმა ჩანაწერებმა პოპულარობა მოუტანეს ბიგ-ბიტის ჟანრს, რომელიც 1990-იან წლებში წარმატებული იყო, კუკის კარიერა დაიწყო 1980-იანი წლების ბოლოს, ინდი-როკ ჯგუფ The Housemartins-ის ბას-გიტარისტის სახით. ჯგუფის მთავარი, ბრიტანული #1 ჰიტი იყო Isley-Jasper-Isley-ის სიმღერის "Caravan of Love" ა კაპელა ვერსია. დაშლის შემდეგ კუკმა ჩამოაყალიბა Beats International, რომლის სადებიუტო ალბომის მნიშვნელოვანი ჰიტი იყო "Dub Be Good to Me" - ბრიტანეთის ჩარტში #1 ადგილით და 1990 წლის შედეგებით რიგით მეშვიდე ყველაზე გაყიდვადი სინგლის სახით. კუკის სხვა პროექტები იყო Freak Power, Pizzaman და The Mighty Dub Katz. Fatboy Slim-ის ფსევდონიმი კუკმა 1996 წელს აიღო და გამოსცა ალბომი Better Living Through Chemistry. მას კრიტიკოსთა აღიარება მოჰყვა. შემდეგი ალბომები You've Come a Long Way, Baby და Halfway Between the Gutter and the Stars, დაკავშირებული სინგლებით "The Rockafeller Skank", "Praise You", "Right Here Right Now" და "Weapon of Choice" ასეცე დადებითი შეფასებებით და კომერციული წარმატებით აღინიშნა. 2008 წელს კუკმა ჩამოაყალიბა პროექტი The Brighton Port Authority. იგი აგრეთვე არის მრავალი რემიქსის ავტორი შემსრულებლებისთვის, რომელთა შორის არიან Cornershop, ბისტი ბოიზი, A Tribe Called Quest და Wildchild. ნორმან კუკი (name by deed poll) Beats International (1989–1992) The Brighton Port Authority (2008–present) Cheeky Boy Chemistry Disque Attack DJ Delite DJ Quentox (The Ox that Rocks) Drunk Soul Brother (გლასტონბერი 2004) Fatboy Slim (1996–დღემდე) The Feelgood Factor Freak Power (1993–1996) Fried Funk Food The Housemartins (ბასისტი 1985 - 1988 წლებში) Mighty Dub Katz (სიმღერა "Magic Carpet Ride", 1996) Pizzaman (1993–1997) Rockaway 3 Sensataria Son of a Cheeky Boy Son of Wilmot Stomping Pondfrogs Sunny Side Up Yum Yum Head Food Quinton Fortune (1996–2006) ართურ ჩაბი მარგრეტ სკრეჩერი Grime Minister ეშერ დ. სლიმი (2002) Hot Since 63 ლეო სერიერი Mighty Gus Poyetz Biggie Slims Cook Da Bass Pierre Burner Down Slimboy Fat მთავარი სტატია: ნორმან კუკის დისკოგრაფია და Fatboy Slim-ის დისკოგრაფია. Better Living Through Chemistry (1996) You've Come a Long Way, Baby (1998) Halfway Between the Gutter and the Stars (2000) Palookaville (2004) Here Lies Love (დევიდ ბირნთან ერთად) (2010) შეგიძლიათ იხილოთ მედიაფაილები თემაზე „ნორმან კუკი“ ვიკისაწყობში. ოფიციალური საიტი Fatboy Slim AllMusic-ზე Fatboy Slim საიტზე Discogs Fatboy Slim კინოფილმების ინტერნეტ-მონაცემთა ბაზაში ↑ 1.0 1.1 „Changes of Name“. The London Gazette. Issue 56625. London: UK Government. 8 July 2002. p. 8166. ↑ „Happy Birthday to Fatboy Slim!“. Hot Press. 31 July 2017. ციტირების თარიღი: 4 March 2019. ↑ „Fatboy Slim“. Hello. ციტირების თარიღი: 1 November 2014. ↑ Fatboy Slim | Music Videos, Songs, News, Photos, and Lyrics. MTV (31 July 1963). დაარქივებულია ორიგინალიდან — 19 ივლისი 2009. ციტირების თარიღი: 12 September 2011. ↑ Fatboy Slim Pulls into Brighton Port Authority. Billboard. ციტირების თარიღი: 14 July 2012.
ბორისოვის ხიდი

ბორისოვის ხიდი (რუს. Борисов мост) — საფეხმავლო ხიდი სანქტ-პეტერბურგში, შემოვლით არხზე, საადმირალოს რაიონში, რომელიც ერთმანეთთან აკავშირებს არხის მარჯვენა და მარცხენა სანაპიროს. უახლოესი მეტროსადგურები არის „ბალტიისკაია“ (1018 მ) და „ნარვსკაია“ რომელიც მდებარეობს ხიდიდან დაახლოებით 970 მეტრში. ხიდი მდებარეობს ტარაკანოვსკისა და ნოვო-კალინკინის ხიდებს შორის. ხიდმა სახელწოდება მიიღო სახლების მფლობელის, ვაჭარ ბორისოვის გვარის მიხედვით, რომელსაც ეკუთვნოდა ორი დიდი სახლი სანაპიროზე. XIX საუკუნის დასაწყისში ააგეს ხის, კოჭებიანი საფეხმავლო ხიდი. 1928 წელს მიმდინარეობდა მისი კაპიტალური რემონტი. ხიდის სიგრძე მიმდინარე რემონტის დროს შეამცირეს 39 მეტრიდან 33 მეტრამდე. 1932 წელს ხის კოჭები გამოცვალეს და დაამონტაჟეს მეტალის კოჭები. ამჟამად არსებული ხიდი ააგეს 1988-1989 წლებში პროექტის მიხედვით, რომელიც შეიმუშავეს „Ленмосттреста“-ის საპროექტი განყოფილების ინჟინერმა ვ. ი. ფელდმანმა და არქიტექტორმა ვ. მ. ივანოვმა. შემოვლითი არხის მარცხენა სანაპიროზე მდებარეობს ქარხანა „წითელი სამკუთხედი“ — XX საუკუნის სამრეწველო არქიტექტურის ნიმუში, რომელიც მუშაობდა XXI საუკუნის დასაწყისამდე. ხიდი მეტალისგანაა აგებული და ერთმალიანი. იგი განკუთვნილია ფეხით მოსიარულეებისათვის, ასევე გამოიყენება შემოვლით არხზე კომუნიკაციების გადასაჭიმად. ხიდის სიგრძეა 33,1 მეტრი, ხოლო სიგანე — 3 მეტრი. სავალი ნაწილი მოასფალტებულია. Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Ленинграда. — 3-е изд., испр. и доп. — Л.: Лениздат, 1985. — С. 458—459. — 511 с. Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Санкт-Петербурга. — 4-е изд., перераб. — СПб.: Норинт, 1996. — С. 279. — 359 с. — ISBN 5-7711-0002-1. Городские имена сегодня и вчера: Петербургская топонимика / сост. С. В. Алексеева, А. Г. Владимирович, А. Д. Ерофеев и др. — 2-е изд., перераб. и доп. — СПб.: Лик, 1997. — С. 123. — 288 с. — (Три века Северной Пальмиры). — ISBN 5-86038-023-2. Борисов мост //СПб ГБУ «Мостотрест»
ოაკიმ ვაცეტისი

ოაკიმ ვაცეტისი (ლატვ. Jukums Vācietis დ. 1873 — გ. 1938) — ლატვიელი სამხედრო მოღვაწე. 1909 წელს დაასრულა გენშტაბის აკადემია და მიიღო კაპიტნის ჩინი. იყო სასწავლო ასეულის მეთაური. 1912 წელს მიიღო პოდპოლკოვნიკის წოდება. 1915 წლიდან იყო პოლკოვნიკი, მე-12 არმიის მე-5 პოლკის მეთაური. ოქტომბრის გადატრიალების შემდეგ თავის პოლკთან ერთად გადავიდა ბოლშევიკების მხარეს. 1917 წლის დეკემბრიდან იყო რევოლუციური საველე შტაბის ოპერატიული განყოფილების უფროსი. 1918 წლის აპრილიდან ლატვიელ მსროლელთა დივიზიის მეთაური. 1918 წლის ივლისიდან აღმოსავლეთის ფრონტის სარდალი. 1918 წლის 1 სექტემბრიდან 1919 წლის ივლისამდე იყო საბჭოთა რუსეთის შეიარაღებული ძალების მთავარსარდალი ვიკისაწყობში არის გვერდი თემაზე: ოაკიმ ვაცეტისი Ģērmanis, Uldis (1974). Oberst Vacietis und die lettischen Schützen im Weltkrieg und in der Oktoberrevolution, Acta Universitatis Stockholmiensis; Stockholm studies in history (German). Stockholm: Almqvist & Wiksell. OCLC 1171718.  Jēkabsons, Ēriks (2005-04-01). „Krieviski. Ar jūtamu akcentu (Nezināmais Vācietis)“ (PDF). Mājas Viesis (Latvian). Latvijas Avīze. pp. 10–11. დაარქივებულია ორიგინალიდან (PDF) — 2005-12-14. ციტირების თარიღი: 2008-06-13. Ģērmanis, Uldis (1969–1972). „Zemgaliešu komandieris“. Jaunā Gaita (Latvian). 76-90. დამოწმება journal საჭიროებს |journal=-ს (დახმარება)
ვულკოვსკოეს ტბა

ვულკოვსკოეს ტბა (ბელარ. Вулькаўскае возера) — კარსტული წარმოშობის ტბა ბელარუსში, ბრესტის ოლქის ივაცევიჩის რაიონში. მდებარეობს ქალაქ ტელეხანის ჩრდილოეთით, სოფ. ვულკა-ტელეხანსკაიას. განლაგებულია მდ. იასელდი აუზში, რომელთანაც აგილსკის არხითაა დაკავშირებული, ხოლო ვიგონოვსკოეს ტბის გავლით — მდ. შჩარასთან. სარკის ფართობი შეადგენს 0,5 კმ²-ს, სიგრძეში 1 კმ, ხოლო სიგანეში 0,7 კმ-ია. მაქსიმალური სიღრმე — 24,5 მ. ტბაში ყველაზე მეტად გავრცელებულია ქორჭილა, კაპარჭინა, წერი, ნაფოტა, იშვიათად ვხვდებით ფარფლწითელას, ჩიქვს, ციმორს, ვერცხლისფერ კარჩხანას. აგრეთვე მოშენებულია კიბოები. Блакiтная кнiга Беларусi: Энцыкл. / БелЭн; Рэдкал.: Н. А. Дзiсько i iнш. — Мн.: БелЭн, 1994.
ბორის სავინკოვი

ბორის სავინკოვი (რუს. Бори́с Ви́кторович Са́винков დ. 1873 — გ. 1938) — რუსი პოლიტიკოსი, რევოლუციონერი, თეთრი მოძრაობის ერთ-ერთი წარმომადგენელი. 1898 წლიდან იყო სხვადასხვა სოციალ-დემოკრატიული ჯგუფების წევრი. 1903 წლიდან იყო ემიგრაციაში ჟენევაში, სადაც გახდა ესერთა პარტიის წევრი. ირიცხებოდა პარტიის საბრძოლო რაზმის წევრად და მონაწილეობდა რუსეთის ტერიტორიაზე განხორციელებულ ტერორისტული აქტების დაგეგმვაში. 1917 წლის თებერვლის რევოლუციის შემდეგ დაბრუნდა რუსეთში. დროებითი არმიის მიერ დანიშნულ იქნა მე-7 არმიის კომისრად. 1917 წლის ივლისში დაინიშნა სამხედრო მინისტრ კერენსკის თანაშემწედ. ეწინააღმდეგებოდა ოქტომბრის გადატრიალებას და ბოლშევიკებს. 1918 წლის მარტში მოსკოვში შექმნა იატაკქვეშა კონტრრევოლუციური სამხედრო ორგანიზაცია. 1919 წლიდან წავიდა ემიგრაციაში პარიზში და აწარმოებდა მოლაპარაკებებს ანტანტის ქვეყნების ლიდერებთან თეთრი მოძრრაობისსთვის ნხმხარდაჭერის მოსაპოვებლად. ვიკისაწყობში არის გვერდი თემაზე: ბორის სავინკოვი Archive of Boris Viktorovič Savinkov Papers at the International Institute of Social History Visions of Terror დაარქივებული 2019-12-01 საიტზე Wayback Machine. : Boris Viktorovich Savinkov (1879-1925)
ჯენის ჯოპლინი

ჯენის ლინ ჯოპლინი (ინგლ. Janis Lyn Joplin; დ. 19 იანვარი, 1943, პორტ-არტური, ტეხასი — გ. 4 ოქტომბერი, 1970, ლოს-ანჯელესი) — ამერიკელი ბლუზით შთაგონებული როკ-მომღერალი და პერიოდულად, კომპოზიტორიც, რომელიც თავისი განსხვავებული ხმით გამოირჩეოდა. ის 1960-იანი წლების ერთ-ერთი ყველაზე გავლენიანი როკ-მომღერალი იყო და ათწლეულის საუკეთესო როკ-მომღერლადაც აღიარეს. 1966-1970 წწ. ჯოპლინის შესრულებით ოთხი ალბომი გამოვიდა, აქედან ორზე — როგორც სან-ფრანცისკოული ჯგუფის Big Brother and The Holding Company-ის ვოკალისტი, ხოლო დანარჩენ ორზე — როგორც სოლო მომღერალი. კლუბი 27 ვიკისაწყობში არის გვერდი თემაზე: ჯენის ჯოპლინი ბიოგრაფია Janis Joplin's Kozmic Blues - janisjoplin.net ↑ ჯენის ჯოპლინის ბიოგრაფია Vh1-ის საიტზე. დაარქივებულია ორიგინალიდან — 2007-07-11. ციტირების თარიღი: 2007-07-21.
ნოვო-კალინკინის ხიდი

ნოვო-კალინკინის ხიდი (რუს. Ново-Калинкин мост) — საფეხმავლო და საავტომობილო ხიდი სანქტ-პეტერბურგში, შემოვლით არხზე, საადმირალოს რაიონში, სტარო-პეტერგოფის პროსპექტის დასაწყისში. უახლოესი მეტროსადგური არის „ნარვსკაია“ რომელიც მდებარეობს ხიდიდან 900 მეტრში. ხიდმა სახელწოდება მიიღო პატარა ფინური სოფლის სახელის მიხედვით, რომელიც ცნობილი იყო XVI საუკუნიდან. იგი მდებარეობდა მდინარე ფონტანკის ქვემოთში. ძველ რუკეზე სოფელი მოიხსენიება როგორც კალიულა ან როგორც კალინა. სანქტ-პეტერბურგის მშენებლობის პერიოდში სოფლის სახელწოდება რუსულ ყაიდაზე გადაიტანეს და უწოდეს კალინკინა. სოფლის სახელი ასევე ფიგურირებს სტარო-კალინკინის ხიდის სახელწოდებაშიც, რომელიც ფონტანკაზე მდებარეობს და მალო-კალინკინის ხიდის სახელწოდებაშიც, რომელიც გრიბოედოვის არხზეა აგებული. პირველი ხიდი ამ ადგილზე ააგეს 1836 წელს პ. პ. ბაზენისა და ი. სედოვის პროექტის მიხედვით. ეს იღო ხის თაღოვანი ხიდი გრანიტის საყრდენებით. 1866 წელს მიმდინარეობდა მისი კაპიტალური რემონტი. 1902 წელს ტრამვაის ხაზის გაყვანასთან დაკავშირებით ხიდი გააფართოეს და გააძლიერეს. 1929-1930 წლებში ხიდი კვლავ გადააკეთეს ამჟამად ო. ე. ბუგაევისა და ბ. დ. ვასილევის პროექტის მიხედვით. 1997 წელს მიმდინარეობდა ხიდის რემონტი, გააძლიერეს სავალი ნაწილის რკინა-ბეტონის ფილა. ხიდი რკინა-ბეტონითაა აგებული და ერთმალიანი. იგი განკუთვნილია საავტომობილო, ტრამვაისა და ფეხით მოსიარულეებისათვის. ხიდის სიგრძეა 27,3 მეტრი, ხოლო სიგანე — 20 მეტრი. სავალი ნაწილი ასფალტ-ბეტონითაა მოპირკეთებული. Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Ленинграда. — 3-е изд., испр. и доп. — Л.: Лениздат, 1985. — С. 458—459. — 511 с. Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Санкт-Петербурга. — 4-е изд., перераб. — СПб.: Норинт, 1996. — С. 279. — 359 с. — ISBN 5-7711-0002-1. Ново-Калинкин мост // Городские имена сегодня и вчера: Петербургская топонимика / сост. С. В. Алексеева, А. Г. Владимирович, А. Д. Ерофеев и др. — 2-е изд., перераб. и доп. — СПб.: Лик, 1997. — С. 85. — 288 с. — (Три века Северной Пальмиры). — ISBN 5-86038-023-2. Ново-Калинкин мост //СПб ГБУ «Мостотрест» На яндекс-карте [1] Ново-Калинкин мост // Река Нева
სტეფანე რაზინის ხიდი

სტეფანე რაზინის ხიდი (რუს. Мост Степана Разина) — საფეხმავლო და საავტომობილო ხიდი სანქტ-პეტერბურგში, შემოვლით არხზე, საადმირალოს რაიონში. ერთმანეთთან აკავშირებს სტეფანე რაზინის ქუჩასა და ლიფლიანდის ქუჩას. უახლოესი მეტროსადგური არის „ნარვსკაია“ რომელიც მდებარეობს ხიდიდან 1075 მეტრში. ხიდმა თავისი სახელწოდება მიიღო სტეფან რაზინის ქუჩის მიხედვით. აღნიშნული სახელწოდება მიენიჭა 1939 წლის 22 თებერვალს. მანამდე კი ხიდს ერქვა სტენკა რაზინის ხიდი (1923 წლიდან 1939 წლამდე), ხოლო უფრო ადრე ესტლიანდის ხიდი (1914 წლიდან). პირველი ხიდი დღევანდელის ადგილზე 1914 წელს ააგეს. იგი იყო ხის, ხუთმალიანი და ძელებიანი, რომელიც გათვალისწინებული იყო სატვირთო ტრანსპორტისთვის. ამ ფორმით ხიდი მოქმედებდა თითქმის ნახევარი საუკუნის განმავლობაში. იგი აკავშირებდა ლიფლიანდისა და ესტლიანდის ქუჩებს და სახელიც ერთ-ერთი მათგანის მიხედვით უწოდეს — ესტლიანდის ხიდი. 1977-1979 წლებში იგი მთლიანად გადააკეთეს „Ленгипроинжпроект“-ის ინსტიტუტის ინჟინერ ა. დ. გუტცაიტისა ა არქიტექტორ ვ. მ. ივანოვის პროექტის მიხედვით. ხიდი გადააკეთეს რკინაბეტონის კონსტრუქციაში და გახდა ერთმალიანი. თავისი კონსტრუქციით ხიდი ჰგავს ნოვო-კამენის ხიდს. ტროტუარები მოწყობილია ისე რომ სავალ ნაწილზე მაღლა მდებარეობს. სავალი ნაწილი და ფეხით მოსიარულეთა გზა ასფალტ-ბეტონითაა დაფარული. ხიდის სიგრძეა 38,3 მეტრი, ხოლო სიგანე — 20 მეტრი, საიდანაც 14 მეტრი სავალი ნაწილია, ხოლო 3-3 მეტრი უკავია ორ ტროტუარს. Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Ленинграда. — 3-е изд., испр. и доп. — Л.: Лениздат, 1985. — С. 363. — 511 с. Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Санкт-Петербурга. — 4-е изд., перераб. — СПб.: Норинт, 1996. — С. 250—251. — 359 с. — ISBN 5-7711-0002-1. Мост Степана Разина //СПб ГБУ «Мостотрест» Фотографии моста Степана Разина на сайте Все о реке Неве: мосты, притоки, наводнения Мост Степана Разина на сайте Прогулки по Петербургу Мост Степана Разина на карте 1925 года
ვიგონოვსკოეს ტბა

ვიგონოვსკოეს ტბა, ვიგონოშჩანსკოე (ბელარ. Вы́ганаўскае, Выганашча́нскае) — ტბა ბელარუსში, ბრესტის ოლქის ივაცევიჩის რაიონში. ტბის ფართობია 26 კმ², წყალშემკრები აუზისა — 87,1 კმ², სანაპირო ხაზის სიგრძე — 21 კმ, მაქსიმალური სიღრმე — 2,3 მ, საშუალო — 1,2 მ. წყლის მოცულობა — 32,1 მლნ მ³. მდებარეობს ზღვის დონიდან 151,6 მ სიმაღლეზე. ფსკერი ბრტყელია, დაფარულია საპროპელით, სანაპირო ტორფიანია, ხეობა დაჭაობებული. ტბა მდიდარია თევზით, ყველაზე მეტად გავრცელებულია წერი, ქორჭილა, ნაფოტა, ჩიქვი, გვხვდება წერი, ლოქორია, ფარფლწითელა, ფიტოპლანქტონი წარმოდგენილია 106 სახეობით. ტბა მდებარეობს ქალაქ ივაცევიჩიდან 37 კმ-ის, ხოლო საქალაქო დასახლება ტელეხანიდან 17 კმ-ის დაშორებით, მდენარეების — შჩარასა და იასელდის (ნემანისა და დნეპრის აუზი) წყალგამყოფზე. ტბის გავლით 1767–1783 წლებში აშენდა ოგონსკის არხი, ამჟამად გამოუყენებელი. 1968 წელს ტბა და წყალშემკრები აუზის ნაწილი გამოცხადდა ჰიდროლოგიურ აღკვეთილად „ვიგონოშანსკოე“ (ფართობი 43 ათ. ჰექტარი). 2003 წლიდან ამავე დასახელების რესპუბლიკური ლანდშაფტური აღკვეთილის შემადგენლობაში. ტბა აგრეთვე შედის სატყეო სამონადირეო მეურნეობის, „ვიგონოვსკოეს“ შემადგენლობაში, რომელიც ბელოვეჟის ტევრის ნაწილს წარმოადგენს. ↑ ქართული საბჭოთა ენციკლოპედია, ტ. 2, თბ., 1977. — გვ. 517. ↑ 2.0 2.1 Блакітная кніга Беларусі. / Рэдкал.: Н. А. Дзiсько i iнш. — Мн.: БелЭн, 1994. — С. 107. — 415 с. (ბელარუსული) ↑ Лист карты N-35-112 Бытень. Масштаб: 1 : 100 000. Состояние местности на 1983 год. Издание 1986 г. ↑ Озёра Белоруссии. Выгоновское. დაარქივებულია ორიგინალიდან — 2012-07-16. ↑ Иванов-Смоленский В. Г. Выгоновское (Выгонощанское) // Все озёра Беларуси. Популярная иллюстрированная энциклопедия. — 2012. — Т. 2.
კრასნოოქტიაბრსკის ხიდი

კრასნოოქტიაბრსკის ხიდი (რუს. Краснооктя́брьский мост) — საფეხმავლო და საავტომობილო ხიდი სანქტ-პეტერბურგში, შემოვლით არხზე, საადმირალოს რაიონში. ერთმანეთთან აკავშირებს უსახელო კუნძულს და შემოვლითი არხის მარცხენა სანაპიროს. მდებარეობს როზენშტეინის ქუჩის დასაწყისში. ხიდთან ახლოს განთავსებულია 1911-1912 წლებში არქიტექტორ ნ. ვ. დმიტრიევის მიერ აგებული წითელარმიელთა სახლი, რომელიც მოდერნისტული არქიტექტურის ნიმუშია. დინების ზემო მიმართულებით მდებარეობს ნოვო-პეტერგოფსკის ხიდი, ხოლო ქვემოთ — ტარაკანოვსკის ხიდი. უახლოესი მეტროსადგური არის „ბალტიისკაია“, რომელიც მდებარეობს ხიდიდან დაახლოებით 350 მეტრში. ხიდს, რომელიც აქ არსებობდა 1914 წლიდან 1925 წლამდე, ერქვა ლეიხტენბერგის ხიდი, ლეიხტენბერგის ქუჩის მიხედვით. არსებული სახელი კი ხიდმა მიიღო 1958 წელს. აღნიშნულ ადგილზე პირველი ხიდი ააგეს 1909 წელს. 1925 წელს მოძველებული ხიდი დაშალეს. 1957-1958 წლებში ახლოს მდებარე ნოვო-პეტერგოფსკის ხიდის განტვირთვის მიზნით და შემოვლით არხზე თბოსადენის მილების გაყვანისათვის ააგეს რკინა-ბეტონის ხიდი. თავდაპირველად იგეგმებოდა აეშენებინათ საფეხმავლო ხიდი-თბოსადენი, თუმცა დაპროექტებისას გეგმა შეიცვალა. ხიდის პროექტი შეიმუშავა „Ленгипроинжпроект“-ის ინსტიტუტის ინჟინერმა ვ. ვ. ბლაჟევიჩმა. ხიდი რკინა-ბეტონითაა აგებული და მონოლითურია. განკუთვნილია საავტამობილო ტრანსპრტისა და ფეხით მოსიარულეებისათვის. სავალი ნაწილი შედგება სამი ზოლისაგან და ტროტუარების მსგავსად ისიც ასფალტ-ბეტონითაა მოპირკეთებული. ხიდის სიგრძეა 32,44 მეტრი, ხოლო სიგანე — 18,8 მეტრი. Бунин М. С. Мосты Ленинграда. Очерки истории и архитектуры мостов Петербурга — Петрограда — Ленинграда. — Л.: Стройиздат, 1986. — 280 с. Тумилович Е. В., Алтунин С. Е. Мосты и набережные Ленинграда. Альбом. — М.: Издательство Министерства Коммунального Хозяйства РСФСР, 1963. — 298 с. Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Ленинграда. — 3-е изд., испр. и доп. — Л.: Лениздат, 1985. — С. 466. — 511 с. Новиков Ю. В. Мосты и набережные Ленинграда / Сост. П. П. Степнов. — Л.: Лениздат, 1991. — 320 с. Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Санкт-Петербурга. — 4-е изд., перераб. — СПб.: Норинт, 1996. — С. 328. — 359 с. — ISBN 5-7711-0002-1. Краснооктябрьский мост //СПб ГБУ «Мостотрест»
ჯიმი ჰენდრიქსი

ჯიმი ჰენდრიქსი (ინგლ. Jimi Hendrix; დ. 27 ნოემბერი, 1942, სიეტლი, ვაშინგტონი — გ. 18 სექტემბერი, 1970, ლონდონი, დიდი ბრიტანეთი) — ამერიკელი გიტარისტი, მომღერალი და კომპოზიტორი. ჰენდრიქსი აღიარებულია როკ მუსიკის ისტორიაში ერთ-ერთ ყველაზე გავლენიან და უდიდეს გიტარისტად. ინგლისში მოპოვებული წარმატების შემდეგ მსოფლიო აღიარება მან 1967 წელს მონტერეის პოპ ფესტივალზე თავისი გამოსვლის შემდეგ მოიპოვა. სიკვდილამდე (1970 წელს, 27 წლის ასაკში), იგი ერთ-ერთი მთავარი სტუმარი იყო 1969 წლის საკულტო ვუდსტოკის ფესტივალზე. მთავარი სტატია: ჯიმი ჰენდრიქსის დისკოგრაფია. Are You Experienced (1967) Axis: Bold as Love (1967) Electric Ladyland (1968) Band of Gypsys (1970) [საკონცერტო] The Cry of Love (1971) Rainbow Bridge (1971) War Heroes (1972) Loose Ends (1974) Crash Landing (1975) Midnight Lightning (1975) Nine to the Universe (1980) Radio One (1988) First Rays of the New Rising Sun (1997) South Saturn Delta (1997) Valleys of Neptune (2010) People, Hell & Angels (2013) კლუბი 27 ვიკიციტატაში არის გვერდი თემაზე: ჯიმი ჰენდრიქსი ვიკისაწყობში არის გვერდი თემაზე: ჯიმი ჰენდრიქსი ოფიციალური საიტი ჯიმი ჰენდრიქსის ფონდი ↑ Deutsche Nationalbibliothek Record #11854909X // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 Southern E. Biographical Dictionary of Afro-American and African Musicians — Greenwood Publishing Group, 1982. <a href="https://wikidata.org/wiki/Track:Q51333926"></a><a href="https://wikidata.org/wiki/Track:Q3116159"></a><a href="https://wikidata.org/wiki/Track:Q5349457"></a> ↑ BlackPast.org — 2004. <a href="https://wikidata.org/wiki/Track:Q30049687"></a>
ბეშეთი

ბეშეთი — სოფელი ბორჯომის მუნიციპალიტეტში, ყვიბისის თემში. მდებარეობს მდინარე მტკვრის მარჯვენა სანაპიროზე. ზღვის დონიდან 1490 მეტრი, ბორჯომიდან 9 კილომეტრი. 2014 წლის აღწერის მონაცემებით სოფელში ცხოვრობს 93 ადამიანი. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.